WTI พุ่งกว่า 3% ทะลุ 91 เหรียญ อานิสงส์ดอลล์อ่อน-เก็งจีนเปิดประเทศ
ราคาน้ำมัน WTI พุ่งกว่า 3% ทะลุ เหรียญ/บาร์เรล อานิสงส์ดอล์ลาร์อ่อน-เก็งจีนเปิดประเทศในเดือนมี.ค.66 โดย ณ เวลา 18.49 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนธ.ค. บวก 3.18 ดอลลาร์ หรือ 3.61% สู่ระดับ 91.35 ดอลลาร์/บาร์เรล
ราคาน้ำมัน WTI พุ่งกว่า 3% ทะลุ 91 เหรียญ/บาร์เรล อานิสงส์ดอล์อ่อน-เก็งจีนเปิดประเทศ
4 พ.ย. 2565

ผู้สื่อข่าวรายงานว่า วันนี้(4 พ.ย.65)สัญญาน้ำมันดิบล่วงหน้า WTI พุ่งขึ้นกว่า 3% ทะลุระดับ 91 ดอลลาร์/บาร์เรล โดยได้แรงหนุนจากการอ่อนค่าของดอลลาร์ ซึ่งจะทำให้สัญญาน้ำมันมีราคาถูกลงสำหรับผู้ถือครองเงินสกุลอื่น
โดย ณ เวลา 18.49 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนธ.ค. ซึ่งมีการซื้อขายที่ตลาด NYMEX บวก 3.18 ดอลลาร์ หรือ 3.61% สู่ระดับ 91.35 ดอลลาร์/บาร์เรล
ตลาดยังได้ปัจจัยบวกจากกระแสข่าวที่ว่าจีนกำลังพิจารณาผ่อนคลายมาตรการควบคุมโควิด-19 และอาจมีการเปิดประเทศในเดือนมี.ค.2566
ทั้งนี้ นายหาว ฮง นักเศรษฐศาสตร์ของจีน ทวีตข้อความระบุว่า ทางการจีนกำลังจัดตั้งคณะกรรมการเพื่อพิจารณาการเปิดประเทศ และกำลังทบทวนข้อมูลด้านโควิด-19 ในต่างประเทศ เพื่อประเมินสถานการณ์หากมีการเปิดประเทศ โดยจีนมีเป้าหมายที่จะผ่อนคลายกฎระเบียบในการควบคุมโรคโควิด-19 ในเดือนมี.ค.2566
ขณะเดียวกัน ราคาน้ำมันได้ปัจจัยหนุนจากภาวะน้ำมันตึงตัวในตลาด และการที่สหรัฐเปิดเผยสต็อกน้ำมันดิบลดลงมากกว่าคาดในสัปดาห์ที่แล้ว ซึ่งบ่งชี้ถึงความต้องการใช้น้ำมันที่เพิ่มขึ้นในสหรัฐ